กลุ่ม‘จัสมิน’ ฮอตราคาแรงเก็งได้หนี้คืน
&nbsp;
19 ส.ค. 2554

โพสต์ทูเดย์ — หุ้นกลุ่มจัสมินพุ่งแรง เก็งรับทรัพย์หลังทีทีแอนด์ทีปรับโครงสร้างหนี้สำเร็จ 
หุ้นบริษัท จัสมินอินเตอร์เนชั่นแนล (JAS) มีมูลค่าการซื้อขายหนาแน่น 1,269 ล้านบาท นับว่าสูงสุดเป็นอันดับ 3 ของวัน ท่ามกลางราคาพุ่งแรงถึง 0.77 บาทก่อนอ่อนตัวลงมาปิดที่ 0.70 บาท บวก 0.06 บาท หรือ 9.38% และมีผลต่อเนื่องในหุ้นกลุ่มเดียวกัน เช่น บริษัทจัสมิน เทเลคอม ซิสเต็มส์ (JTS) ระหว่างวันขึ้นไปชนซิลลิงที่ 2 บาท ปิดที่ 1.88 บาท บวก 21% และหุ้นทีทีแอนด์ที (TT&amp;T) ปิดที่ 0.40 บาทบวก 2.56% 
นางบุษกร จงศักดิ์สวัสดิ์ผู้อำนวยการฝ่ายบัญชีและการเงิน JTS ว่า ราคาหุ้นในกลุ่ม JAS ปรับตัวขึ้นแรง ท่ามกลางมูลค่าการซื้อขายมากกว่าปกติ คาดว่าเป็นผลจากเรื่องการปรับโครงสร้างหนี้ของ TT&amp;T เป็นหลักมากกว่า ซึ่งหากสำเร็จ JTS ก็จะได้รับผลดี สภาพคล่องก็จะดีขึ้น และทิศทางดีขึ้นด้วย 
ทั้งนี้ JTS และบริษัทลูกคือ บริษัท สยามเทลเทค เป็นเจ้าหนี้ของ TT&amp;T โดยเป็นหนี้ส่วนของ JTS กว่า 200 ล้านบาท และบริษัทลูกอีกกว่า 300 ล้านบาท ซึ่ง TT&amp;T คาดชำระคืนด้วยวิธีการแปลงหนี้เป็นทุนบางส่วน และบางส่วนจะมีการชำระคืนเป็นเงินสด
มาร์เก็ตติง กล่าวว่า ไม่แนะนำให้เข้าไปลงทุนหุ้นในกลุ่มนี้ นอกจากราคาหุ้น JAS ปรับตัวขึ้นแรงมาติดต่อกันสามวันแล้ว ธุรกิจหรือผลการดำเนินงานไม่ได้ก้าวกระโดด และเมื่อเดือน พ.ค.ที่ผ่านมา จัสมินอินเตอร์ฯ ได้นำกำไรสะสมมาจ่ายเงินปันผลระหว่างกาลหุ้นละ 0.02 บาท แล้ว m